CELEX: 62009TN0097
Language: et
Date: 2009-03-04 00:00:00
Title: Kohtuasi T-97/09: 4. märtsil 2009 esitatud hagi — Saksamaa versus komisjon

6.6.2009   
            
            
               ET
            
            
               Euroopa Liidu Teataja
            
            
               C 129/15
            
         4. märtsil 2009 esitatud hagi — Saksamaa versus komisjon
   (Kohtuasi T-97/09)
   2009/C 129/26
   Kohtumenetluse keel: saksa
   
      Pooled
   
   
      Hageja: Saksamaa Liitvabariik (esindaja: M. Lumma, keda abistas advokaat C. von Donat)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada komisjoni 19. detsembri 2008. aasta otsus K(2008) 8465 lõplik, millega vähendati Euroopa Regionaalarengu Fondi (ERF) rahalist toetust rakenduskavale eesmärk-1-piirkonnas Sachseni liidumaal Saksamaa Liitvabariigis (1994–1999), vastavalt komisjoni 5. augusti 1994. aasta otsusele K(94) 1939/4, komisjoni 22. augusti 1994. aasta otsusele K(94) 2273/4 ja komisjoni 6. septembri 1994. aasta otsusele K(94) 1425.
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja vaidlustab komisjoni 19. detsembri 2008. aasta otsuse K(2008) 8465 lõplik, millega vähendati Euroopa Regionaalarengu Fondi rahalist toetust rakenduskavale eesmärk-1-piirkonnas Freistaat Sachsen'is Saksamaa Liitvabariigis (1994–1999)
   Hageja põhjendab oma hagi järgnevalt:
   Esiteks ei ole toetusperioodi 1994-1999 osas mingit õiguslikku alust finantskorrektsioonide kindla määraga määratlemiseks ja ekstrapolatsiooniks.
   Teiseks väidab hageja, et rikutud on määruse (EMÜ) nr 4253/88 (1) artikli 24 lõiget 2, kuna puuduvad rahalise toetuse vähendamise eeldused.
   Komisjon eelkõige jätnud arvesse võtmata mõiste „eiramine” ja tuvastanud ebaõigesti olulisi faktilisi asjaolusid. Haldamise ja järelevalve pidevate vigade eeldamine tugineb faktiliste asjaolude ebaõigel kindlakstegemisel.
   Teise võimalusena toob hageja välja, et komisjon ei ole kasutanud määruse (EMÜ) nr 4253/88 artikli 24 lõike 2 alusel talle kuuluvat kaalutlusõigust. Kindla määraga korrektsioonid ei ole asjakohased ja ekstrapolatsioon on läbi viidud ebaõigesti.
   Lisaks väidab hageja, et vaidlustatud otsus ei ole piisavalt põhjendatud. Sellest ei tulene kohaldatud kindla määra suuruse päritolu ja põhjendust.
   Lõpuks toob hageja esile, et kostja on rikkunud partnerluse põhimõtet, kuna ta hoolimata halduslepingus määratletud haldus ja järelevalvesüsteemide tõhususe tuvastamisest viitab vaidlustatud otsuses pidavale haldus- ja järelevalvesüsteemi puudustele.
   
      (1)  Nõukogu 19. detsembri 1988. aasta määrus (EMÜ) nr 4253/88, millega nähakse ette sätted määruse nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega (EÜT 1988 L 374, lk 1).